
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 27 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση του Πρωτοκόλλου της 6ης Συνόδου της Μι¬ 
κτής Επιτροπής Ελλάδας -Κύπρου για θέματα επι¬ 
στημονικής και τεχνολογικής συνεργασίας (Λευ¬ 
κωσία, 26.10.2006). 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο υπ’ αριθμ. 22 π.δ/γμα αρ¬ 
μοδιότητας Υπουργείου Εσωτερικών Δημόσιας 


Διοίκησης και Αποκέντρωσης. 2 

Διορθώσεις σφαλμάτων στο υπ’ αριθμ. 6 προεδρικό 
διάταγμα αρμοδιότητας Υπουργείου Εμπορικής 
Ναυτιλίας. 3 


ΑΠΟΦΑΣΕΙ Σ 

Αοιθυ. Φ.0544/ΑΣ 1033/Μ.5966 (1) 


Έγκριση του Πρωτοκόλλου της 6ης Συνόδου της Μι¬ 
κτής Επιτροπής Ελλάδας -Κύπρου για θέματα επι¬ 
στημονικής και τεχνολογικής συνεργασίας (Λευκω¬ 
σία, 26.10.2006). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΑΝΑΠΤΥΞΗΣ, ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. τις διατάξεις της Συμφωνίας των Κυβερνήσεων της 
Ελληνικής Δημοκρατίας και της Κυπριακής Δημοκρατίας 
για την ανάπτυξη της οικονομικής, βιομηχανικής και 
τεχνολογικής συνεργασίας, η οποία υπογράφηκε στη 
Λευκωσία στις 26 Μα'ίου 1984 και κυρώθηκε με το νόμο 
1630/1986, που δημοσιεύθηκε στο υπ’ αριθμ. 100 Φύλλο 
της Εφημερίδος της Κυβερνήσεως, τεύχος Α', της 18ης 
Ιουλίου 1986. 

2. το άρθρο δεύτερο του ανωτέρω νόμου, σύμφωνα με 
το οποίο τα Πρωτόκολλα - Πρακτικά που καταρτίζονται 
από την Μικτή Επιτροπή του άρθρου 9 εγκρίνονται με 
κοινή πράξη των αρμοδίων κατά περίπτωση Υπουργών 

3. τις διατάξεις του άρθρου 90 της Κωδικοποίησης 
της νομοθεσίας για την Κυβέρνηση και τα Κυβερνητικά 
όργανα (π.δ. 63 ΦΕΚ 98/Α/22.4.2005). 

4. το γεγονός ότι εκ της εφαρμογής των διατάξεων 
του υπό έγκριση Πρωτοκόλλου δεν προκαλείται πρό¬ 
σθετη δαπάνη πλέον αυτής που προκύπτει από τις βα¬ 
σικές διατάξεις της Συμφωνίας και που είχε εκτιμηθεί 
στηνΈκθεση του Γενικού Λογιστηρίου του Κράτους. 

5. το περιεχόμενο του υπό έγκριση Πρωτοκόλλου, 
αποφασίζουμε: 

Εγκρίνουμε ως έχει και στο σύνολό του το Πρωτό¬ 
κολλο της 6ης Συνόδου της Μικτής Επιτροπής Ελλάδας 
- Κύπρου για θέματα επιστημονικής και τεχνολογικής 
συνεργασίας, που υπογράφηκε στην Λευκωσία στις 26 
Οκτωβρίου 2006, το περιεχόμενο του οποίου σε πρω¬ 
τότυπο στην ελληνική γλώσσα έχει ως εξής: 

ΠΡΩΤΟΚΟΛΛΟ 

6ης ΣΥΝΟΔΟΥ ΤΗΣ ΜΙΚΤΗΣ ΕΠΙΤΡΟΠΗΣ 
ΕΛΛΑΔΑΣ - ΚΥΠΡΟΥ 
ΓΙΑ ΘΕΜΑΤΑ 

ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ 

Στη βάση της Συμφωνίας για την Ανάπτυξη της Οι¬ 
κονομικής, Βιομηχανικής και Τεχνολογικής Συνεργασίας 
μεταξύ της Κυβέρνησης της Ελληνικής Δημοκρατίας και 
της Κυβέρνησης της Κυπριακής Δημοκρατίας που υπε- 
γράφη στις 26 Μαΐου 1984 και σε συνέχεια της Πέμπτης 
Συνόδου της Μικτής Επιτροπής Ελλάδας-Κύπρου για 
θέματα Επιστημονικής και Τεχνολογικής Συνεργασίας, 
πραγματοποιήθηκε στη Λευκωσία στις 26 Οκτωβρίου 
2006, η Έκτη Σύνοδος της Μικτής Επιτροπής με κύ¬ 
ριο σκοπό την τελική επιλογή και έγκριση των κοινών 
ερευνητικών έργων που υποβλήθηκαν στα πλαίσια του 
Κοινού Προγράμματος Επιστημονικής και Τεχνολογικής 
Συνεργασίας. 

Επικεφαλής της Ελληνικής αντιπροσωπείας ήταν η 
Διευθύντρια Διεθνούς Ε&Τ Συνεργασίας της Γενικής 
ΓραμματείαςΈρευνας και Τεχνολογίας του Υπουργείου 
Ανάπτυξης της Ελλάδας, Δρ. Βασιλική Μεσθανέως. 

Επικεφαλής της Κυπριακής αντιπροσωπείας ήταν ο 
Γενικός Διευθυντής του Γραφείου Προγραμματισμού 
της Κύπρου Δρ. Ανδρέας Μολέσκης. 

Τα λοιπά μέλη των δύο αντιπροσωπειών αναφέρονται 
στο Παράρτημα I του Πρωτοκόλλου. 

Η Επιτροπή συνεδρίασε σε πνεύμα φιλίας, αλληλο¬ 
κατανόησης και αισιοδοξίας για τη μελλοντική πορεία 
της συνεργασίας Ελλάδας-Κύπρου. 

Οι δύο πλευρές επεσήμαναν τη μέχρι σήμερα άριστη 
συνεργασία και εξέφρασαν την επιθυμία να επεκταθεί η 
συνεργασία αυτή σε νέους τομείς και να πλαισιωθεί με 
πρόσθετες δραστηριότητες που θα αποβλέπουν στην 
περαιτέρω ισχυροποίηση των δεσμών μεταξύ των δύο 
χωρών. 

Οι δύο πλευρές, αναγνωρίζοντας την αυξανόμενη 
σημασία της έρευνας στις σύγχρονες κοινωνίες και 
έχοντας κοινό όραμα την προώθηση υψηλής ποιότη¬ 
τας έρευνας, ως βασικής προϋπόθεσης για την επιτυχή 
αντιμετώπιση των προκλήσεων που δημιουργεί η παγκο¬ 
σμιοποίηση της οικονομίας και η ραγδαία τεχνολογική 
πρόοδος, συμφώνησαν να προωθήσουν την ανάπτυξη 
συνεργασίας μεταξύ τους σε τομείς αμοιβαίου ενδι¬ 
αφέροντος. Η συνεργασία αυτή, θεσμοθετείται με το 
παρόν Πρωτόκολλο, το οποίο καλύπτει τομείς αμοιβαίου 
ενδιαφέροντος για την περίοδο 2006 - 2008. 

Για την υλοποίηση του Πρωτοκόλλου, θα προωθηθούν 
οι δραστηριότητες που περιγράφονται πιο κάτω: 

Άρθρο 1 

Συνεργασία στον Τομέα της Έρευνας 

Η Γενική Γραμματεία Έρευνας και Τεχνολογίας του 
Υπουργείου Ανάπτυξης της Ελλάδας και το Γραφείο 
Προγραμματισμού της Κύπρου, ενεργώντας μέσω του 
Ιδρύματος ΠροώθησηςΈρευνας της Κύπρου, θα αλληλο- 
ενημερώνονται για τα κρατικά ερευνητικά προγράμματα 
και θα διαφοροποιούν, όπου συμφωνηθεί, τους όρους 
συμμετοχής ώστε να είναι δυνατή η συμμετοχή ερευ¬ 
νητών και ερευνητικών οργανισμών των δύο χωρών σ’ 
αυτά ως συνεργαζόμενοι φορείς. Στα πλαίσια αυτά, θα 
γίνεται ανταλλαγή όλου του έντυπου υλικού που αφορά 
τα ερευνητικά προγράμματα των δύο μερών. 

Άρθρο 2 

Κοινό Πρόγραμμα 

Επιστημονικής και Τεχνολογικής Συνεργασίας 

1. Η Γενική ΓραμματείαΈρευνας και Τεχνολογίας του 
Υπουργείου Ανάπτυξης της Ελλάδας και τοΊδρυμα Προ¬ 
ώθησηςΈρευνας της Κύπρου, προκήρυξαν τον Απρίλιο 
2006 Κοινό Πρόγραμμα Επιστημονικής και Τεχνολογικής 
Συνεργασίας για υποβολή προτάσεων από ερευνητές 
και ερευνητικούς φορείς των δύο χωρών στους ακόλου¬ 
θους τομείς επιστημονικής προτεραιότητας: 

Υγεία: Μοριακή Γενετική, Βιοτεχνολογία, Δημόσια 
Υγεία- Ανάπτυξη Νέων Διαγνωστικών Εργα¬ 
λείων και Μεθόδων Θεραπείας Σημαντικών 
Ασθενειών 

Πληροφορική: Οριζόντιες Εφαρμογές Πληροφορικής- 
Ηλεκτρονικό Εμπόριο, Τηλεργασία, Τη¬ 
λεϊατρική, Τηλεκπαίδευση 

Γεωργία: Γεωπονική, Βιοτεχνολογία, Βιολογική Γεωρ- 
γία- Βιοκαλλιέργεια 

Περιβάλλον: Ανανεώσιμες Πηγές Ενέργειας 

2. Στη Γ ενική Γ ραμματεία Έρευνας και Τ εχνολογίας της 
Ελλάδας και στο'Ιδρυμα ΠροώθησηςΈρευνας της Κύπρου 
υποβλήθηκαν συνολικά 100 κοινές ερευνητικές προτάσεις. 
Οργανώθηκε μία διαδικασία αξιολόγησης στην Αθήνα, με 
βάση κοινά αποδεκτά κριτήρια αξιολόγησης. 

3. Μετά από συζήτηση των αποτελεσμάτων αξιολόγη¬ 
σης και με βάση τις θεματικές προτεραιότητες και τη 
βαθμολογία των προτάσεων, έγινε η τελική επιλογή 23 


(είκοσι-τριών) έργων που εγκρίνονται για χρηματοδό¬ 
τηση. Στο Παράρτημα II που επισυνάπτεται παρουσιά¬ 
ζονται οι ερευνητικές προτάσεις οι οποίες επιλέγηκαν 
για χρηματοδότηση καθώς και οι 6 (έξι) επιλαχούσες 
προτάσεις κατανεμημένες ανά τομέα επιστημονικής 
προτεραιότητας. 

4. Από την Ελληνική πλευρά ο ενδεικτικός συνολικός 
προϋπολογισμός των έργων, που θα χρηματοδοτηθούν 
ανέρχεται στα 352.000 €, εκ των οποίων η συνολική 
δημόσια δαπάνη αναμένεται να ανέλθει στο ποσό των 
316.800 €. Από την Κυπριακή πλευρά αντίστοιχα, η συ¬ 
νολική δαπάνη θα ανέλθει στις 225.000 ΛΚ. Κατά την 
εκτέλεση των ερευνητικών έργων, θα ισχύσουν οι οι¬ 
κονομικοί όροι που αναφέρονται στο κείμενο της προ¬ 
κήρυξης του Κοινού Προγράμματος Επιστημονικής και 
Τ εχνολογικής Συνεργασίας Ελλάδας -Κύπρου. Λόγω λή¬ 
ξης του Γ Κοινοτικού Πλαισίου Στήριξης στην Ελλάδα, η 
υλοποίηση των έργων θα πρέπει να ολοκληρωθεί μέχρι 
το τέλος Σεπτεμβρίου 2008. Γ ια τις επόμενες διμερείς 
προκηρύξεις θα αποφασιστεί από κοινού το πλαίσιο 
έγκρισης χρονικής παράτασης των έργων. 

5. Η Γ ενική Γ ραμματείαΈρευνας και Τεχνολογίας του 
Υπουργείου Ανάπτυξης της Ελλάδας και τοΊδρυμα Προ¬ 
ώθησηςΈρευνας της Κύπρου, έχουν το δικαίωμα, μετά 
από συνεννόηση με τους Επιστημονικούς Υπεύθυνους 
των έργων να προβάλλουν τις δραστηριότητες των 
έργων και να προωθούν την αξιοποίηση των αποτελε¬ 
σμάτων, όπου αυτό κρίνεται αναγκαίο. 

Αρθρο 3 

Προώθηση Συνεργασίας στο Έβδομο Πρόγραμμα 

Πλαίσιο για Έρευνα και Τεχνολογική Ανάπτυξη της 
Ευρωπαϊκής Ένωσης (2007 - 2013) 

1. Η Γενική ΓραμματείαΈρευνας και Τεχνολογίας του 
Υπουργείου Ανάπτυξης της Ελλάδας και το Γραφείο 
Προγραμματισμού της Κύπρου, θα ενθαρρύνουν την 
υποβολή κοινών ερευνητικών προτάσεων στο Έβδομο 
Πρόγραμμα Πλαίσιο για Έρευνα και Τεχνολογική Ανά¬ 
πτυξη της ΕυρωπαϊκήςΈνωσης, μέσω της συνεργασίας 
των Εθνικών Σημείων Επαφής των δύο χωρών. 

2. Η Γ ενική Γ ραμματείαΈρευνας και Τεχνολογίας του 
Υπουργείου Ανάπτυξης της Ελλάδας και το Γραφείο 
Προγραμματισμού της Κύπρου, θα αλληλοενημερώνο- 
νται για τις εξελίξεις στον ευρωπαϊκό χώρο στα θέματα 
που αφορούν την ερευνητική πολιτική ή/και τα ερευ¬ 
νητικά προγράμματα της Ευρωπαϊκής Ένωσης και θα 
ανταλλάσσουν πληροφορίες σε σχέση με την υιοθέτηση 
νέων κοινοτικών - κατευθύνσεων στρατηγικής ή την 
ανάπτυξη νέων κοινοτικών πολιτικών και δράσεων. 

3. Η Γ ενική Γ ραμματείαΈρευνας και Τεχνολογίας του 
Υπουργείου Ανάπτυξης της Ελλάδας και το Γραφείο 
Προγραμματισμού της Κύπρου, θα ενθαρρύνουν τη δι¬ 
οργάνωση κοινών δραστηριοτήτων σε θέματα αιχμής 
της Ευρωπαϊκής Επιστημονικής και Τεχνολογικής πο¬ 
λιτικής, με στόχο την ενημέρωση και συνεργασία των 
επιστημονικών φορέων και ερευνητικών κο/νοτήτων των 
δύο χωρών. 

Αρθρο 4 

Τεχνική Συνεργασία σε Θέματα Ερευνητικών 
Προγραμμάτων 

1.(α) Η Γενική ΓραμματείαΈρευνας και Τεχνολογίας 
της Ελλάδας (Διεύθυνση Σχεδιασμού και Πρόγραμμα- 

τισμού) θα παρέχει διευκολύνσεις προς τοΊδρυμα Προ¬ 
ώθησης Έρευνας της Κύπρου για τον εντοπισμό και 
επιλογή κριτών που θα συμμετέχουν στις διαδικασίες 
αξιολόγησης ερευνητικών προτάσεων που υποβάλλο¬ 
νται στα πλαίσια των Προγραμμάτων του Ιδρύματος 
Προώθησης Έρευνας. 

(β) ΤοΙδρυμα ΠροώθησηςΈρευνας της Κύπρου θα πα¬ 
ρέχει βοήθεια στην εξεύρεση Κυπρίων αξιολογητών για 
τα ερευνητικά προγράμματα της Γενικής Γραμματείας 
Έρευνας και Τεχνολογίας του Υπουργείου Ανάπτυξης 
της Ελλάδας. 

Αρθρο 5 

Υλοποίηση του Πρωτοκόλλου 

1. Οι δραστηριότητες που περιγράφονται στο παρόν 
Πρωτόκολλο θα υλοποιηθούν από τη Γ ενική Γ ραμματεία 
Έρευνας και Τεχνολογίας του Υπουργείου Ανάπτυξης 
της Ελλάδας και από το Ιδρυμα Προώθησης Έρευνας 
της Κύπρου. 

2. Θέματα τα οποία πιθανόν να προκύπτουν κατά τη 
διάρκεια υλοποίησης του Πρωτοκόλλου θα αντιμετω¬ 
πίζονται από τις δύο πλευρές μετά από ανάλογη δια- 
βούλευση. 

Αρθρο 6 

Τόπος και Χρόνος Διεξαγωγής της 7ης Συνόδου της 

Μικτής Επιτροπής Ελλάδας-Κύπρου για θέματα Ε&Τ 
Συνεργασίας 

Οι δύο πλευρές συμφώνησαν να πραγματοποιήσουν 
την 7η Σύνοδο της Μικτής Επιτροπής Ελλάδας-Κύπρου 
στην Ελλάδα κατά το β' εξάμηνο του 2008. 


Συντάχθηκε από κοινού στη Λευκωσία την 26η Οκτω¬ 
βρίου 2006, σε δύο αντίγραφα, στην Ελληνική γλώσσα. 


Η Διευθύντρια Διεθνούς Ε&Τ 
Συνεργασίας, ΓΓΕΤ/ 
Υπουργείο Ανάπτυξης 
της Ελλάδας 

Δρ ΒΑΣΙΛΙΚΗ ΜΕΣΘΑΝΕΩΣ 


0 Γ ενικός Διευθυντής του 
Γ ραφείου Προγραμματισμού 
της Κύπρου 

Δρ. ΑΝΔΡΕΑΣ ΜΟΛΕΣΚΗΣ 


ΠΑΡΑΡΤΗΜΑ I 

ΜΕΛΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ: 


Δρ Βασιλική Μεσθανέως Διευθύντρια Διεθνούς Ε&Τ 

Συνεργασίας, ΓΓΕΤ/Υπουργείο 
Ανάπτυξης 

Μαρία Κατή Χειρίστρια της Ελλαδοκυπριακής 

Συνεργασίας ΓΤΕΤ/Υπουργείο 
Ανάπτυξης 

ΜΕΛΗ ΚΥΠΡΙΑΚΗΣ ΑΝΤΙΠΡΟΣΩΠΕΙΑΣ: 


Δρ. Ανδρέας Μολέσκης: 
Κώστας Ιακώβου 
Λεωνίδας Αντωνίου 
Δρ. Καλυψώ Σέπου: 


Έλενα Πουλλή: 


Γενικός Διευθυντής Γραφείου 
Προγραμματισμού 
Διευθυντής Προγραμματισμού 
Γ ραφείου Προγραμματισμού 
Αν. Γ ενικός Διευθυντής Ιδρύματος 
Προώθησης Έρευνας 
Επικεφαλής Τομέα Ευρωπαϊκών 
Ερευνητικών Προγραμμάτων και 
Διεθνούς Συνεργασίας Ιδρύμα¬ 
τος ΠροώθησηςΈρευνας 
Λειτουργός Ιδρύματος Προώθη¬ 
σηςΈρευνας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 

οι ΥΠΟΥΡΓΟΙ 

ΕΞΩΤΕΡΙΚΩΝ ΑΝΑΠΤΥΞΗΣ 

Θ. ΜΠΑΚΟΓΙΑΝΝΗ Δ. ΣΙΟΥΦΑΣ 

ΠΕΡΙΒΑΛΟΝΤΟΣ, ΧΩΡΟΤΑΞΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΔΗΜ. ΕΡΓΩΝ ΑΛΛΗΛΕΓΓΥΗΣ 

Γ. ΣΟΥΦΛΙΑΣ Δ. ΑΒΡΑΜΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο υπ’ αριθμ. 22 π.δ. αρμοδιότητας Υπουργείου Εσω¬ 
τερικών, Δημόσιας Διοίκησης και Αποκέντρωσης που 
δημοσιεύθηκε στο ΦΕΚ 14/26.1.2007 (τ. Α') και αφορά 
ίδρυση χερσαίου Συνοριακού Σταθμού Μαυροματίου 
Σαγιάδας, Νομού Θεσπρωτίας, στη σελ. 56 α' στήλη στις 
υπογραφές επιφέρεται η πιο κάτω διόρθωση: 

Από το λανθασμένο: 

«...ΥΦΥΠ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

Α. ΜΠΕΖΑΣ...» 

Στο ορθό: 

«...ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Α. ΜΠΕΖΑΣ...» 

(Από το Εθνικό Τυπογραφείο) 


(3) 

Στο ΦΕΚ 4 Α'/10.1.2007, που δημοσιεύθηκε το π.δ. 
6/2007 «Τροποποίηση του π.δ. 242/1999 (Α' 201) «Ορ¬ 
γανισμός του Υπουργείου Εμπορικής Ναυτιλίας» όπως 
έχει τροποποιηθεί και ισχύει», επιφέρονται οι παρακάτω 
διορθώσεις: 

α) Στη σελίδα 14 στήλη 2η και στοίχο 6ο εκ των άνω, 
διορθώνεται η εσφαλμένη αρίθμηση ββ) 2η στη σωστή 
ζζ) 7η. 

β) Στη σελίδα 14 στήλη 2η και στοίχο 9ο εκ των άνω, 
διορθώνεται η εσφαλμένη αρίθμηση γγ) 3η στη σωστή 
ββ) 2η. 

γ) Στη σελίδα 14 στήλη 2η και στοίχο 12ο εκ των άνω, 
διορθώνεται η εσφαλμένη αρίθμηση δδ) 4η στη σωστή 
γγ) 3η. 

δ) Στη σελίδα 14 στήλη 2η και στοίχο 14ο εκ των άνω, 
διορθώνεται η εσφαλμένη αρίθμηση εε) 5η στη σωστή 
δδ) 4η. 

ε) Στη σελίδα 14 στήλη 2η και στοίχο 17ο εκ των 
άνω, διορθώνεται η εσφαλμένη αρίθμηση στστ) 6η στη 
σωστή εε) 5η. 

στ) Στη σελίδα 14 στήλη 2η και στοίχο 22ο εκ των 
άνω, διορθώνεται η εσφαλμένη αρίθμηση ζζ) 7η στη 
σωστή στστ) 6η. 

(Από το Υπουργείο Εμπορικής Ναυτιλίας) 

